Document ID: 32011D0735

RÅDETS AFGØRELSE 2011/735/FUSP
af 14. november 2011
om ændring af afgørelse 2011/273/FUSP om restriktive foranstaltninger over for Syrien
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 29, og
ud fra følgende betragtninger:
(1)
Den 9. maj 2011 vedtog Rådet afgørelse 2011/273/FUSP om restriktive foranstaltninger over for Syrien (1).
(2)
Den 23. oktober 2011 udtalte Det Europæiske Råd, at EU ville indføre yderligere foranstaltninger over for det syriske regime, så længe undertrykkelsen af civilbefolkningen fortsatte.
(3)
I lyset af den alvorlige situation i Syrien finder Rådet det nødvendigt at indføre yderligere restriktive foranstaltninger.
(4)
Den Europæiske Investeringsbank bør suspendere udbetaling eller andre betalinger i henhold til eller i forbindelse med eksisterende låneaftaler med Syrien samt suspendere eksisterende servicekontrakter om teknisk bistand til statslige projekter i Syrien.
(5)
Endvidere bør oplysningerne vedrørende én person på listen i bilag I til afgørelse 2011/273/FUSP ajourføres.
(6)
Afgørelse 2011/273/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Følgende artikel indsættes i rådets afgørelse 2011/273/FUSP:
"Artikel 2e
Følgende er forbudt:
a)
at Den Europæiske Investeringsbank (EIB) foretager udbetaling eller betaling i henhold til eller i forbindelse med eksisterende låneaftaler indgået mellem Syrien og EIB
b)
at EIB fortsætter eksisterende servicekontrakter om teknisk bistand til statslige projekter i Syrien."
Artikel 2
I bilag I til afgørelse 2011/273/FUSP erstattes angivelsen vedrørende Nizar AL-ASSAAD af angivelsen i bilaget til denne afgørelse.
Artikel 3
Denne afgørelse træder i kraft på dagen for vedtagelsen.
Udfærdiget i Bruxelles, den 14. november 2011.

Labels: 18
3
15
5